**Erik Knudsen: Varehuset Total**

Synspunkter, sæbe – her sælger vi godt
Ønskekoncerter for baggård og slot
Trosartikler og sovetabletter
Barnevogne, atomraketter
Gudsfrygt, fiduser, utugtige hæfter
Førstefødte og underskrifter
Goodwill, privatliv, sutsko og charme
Vinbjergsnegle og kunstige arme
Venner og fjender, sprit og spioner
Jomfru Maria i sølvræv
Udgangen, sir du – udgang til hvad?

Erik Knudsen, 'Varehuset total' in Udvalgte Digte (1958), Gyldendal